b"\n_START_ARTICLE_\nAgust\xc3\xadn Vara S\xc3\xa1nchez\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar la seua carrera a les categories inferiors del Real Valladolid. Despr\xc3\xa9s de passar pel juvenil i el Valladolid B, debuta amb el primer equip la temporada 94/95, jugant dos partits. A l'any seg\xc3\xbcent t\xc3\xa9 m\xc3\xa9s continu\xc3\xaftat i apareix fins a 27 partits. Per\xc3\xb2, per la temporada 96/97 no hi troba lloc al primer equip i torna a recalar al filial de Segona B._NEWLINE_A mitjan temporada 96/97 deixa el club val\xc2\xb7lisolet\xc3\xa0 i fitxa per l'Atl\xc3\xa9tico de Madrid, tot incorporant-se al seu filial, que militava a Segona B. A l'Atl\xc3\xa9tico B va ser titular la temporada i mitja que va romandre, per\xc3\xb2 sense arribar a debutar amb els matalassers a Primera._NEWLINE_L'estiu de 1998 fitxa per l'H\xc3\xa8rcules CF, on la seua aportaci\xc3\xb3 baixa, tan sols 10 partits i els herculans baixen a Segona B. A la categoria de bronze, Vara tampoc comptaria massa per a l'equip alacant\xc3\xad, i a mitjans de la temporada 00/01 retorna a la Segona Divisi\xc3\xb3, a les files de la Universidad de Las Palmas CF. Tot i fer un paper correcte a les Can\xc3\xa0ries, el seu equip perd la categoria._NEWLINE_L'estiu del 2001 fitxa pel Xerez CD, on les lesions li impedeixen disputar cap minut fins a la seua retirada el 2003."